SEAFCO คาดกำไร Q3/61 ทำจุดสูงสุดใหม่แนะนำซื้อเป้า 10.50 บาท
SEAFCO คาดกำไร Q3/61 ทำจุดสูงสุดใหม่แนะนำซื้อเป้า 10.50 บาท
16 ต.ค. 2561

บล.ฟินันเซีย ไซรัส ระบุในบทวเคราะห์วันนี้(16ต.ค.)  ว่า  บริษัท ซีฟโก้ จำกัด (มหาชน) หรือ SEAFCO คาดกำไรไตรมาส 3/61 ทำจุดสูงสุดใหม่ แตะระดับ 105 ลบ. (+13% เทียบไตรมาสก่อนหน้า, +133% เทียบช่วงเดียวกันของปีก่อน) หนุนจากการเดินหน้าก่อสร้าง 3 โครงการใหญ่เต็มที่ ทั้งรถไฟฟ้าสีส้ม สีชมพู และ One Bangkok บวกกับมาร์จิ้นที่ทำได้ดี จากสัดส่วนงานรับเฉพาะค่าแรงที่สูงขึ้น
ปัจจุบันมีงานในมือ 3.5 พันลบ. และแนวโน้มเพิ่มขึ้นอีกจากงานที่อยู่ระหว่างประมูลกว่า 6.8 พันลบ. คงคาดกำไรปี 61 อยู่ที่ 305 ลบ. (+45% เทียบช่วงเดียวกันของปีก่อน) และโตต่อ 6% ในปีหน้า คงคำแนะนำซื้อ ราคาเหมาะสมปี 62 ที่ 10.50 บาท